google/wiki40b huggingface dataset:
Riigikogu

Riigikogu asutamine

Eesti Vabariigi I Riigikogu koosseis valiti 20. detsembril 1920 ja astus kokku 4. jaanuaril 1921.
Enne Eesti kõrgeima seadusandliku kogu valimist 1920. aastal üldistel ja vabadel valimistel oli Eesti kõrgeimaks võimuks 1917. aastal valitud Ajutine Maanõukogu ja 1919. aastal valitud Asutav Kogu.

Isikumandaat

Kõigepealt arvutatakse ringkonnas välja ega keegi kandidaatidest ei ole kogunud isikumandaadi jagu hääli. Isikumandaadi jaoks vajalike häälte arv arvutatakse kvoodi kaudu.
Kvoot = ringkonnas kehtivate häälte arv / ringkonna mandaatide arv.

Ringkonnamandaat

Seejärel arvutatakse välja 5% üleriigiline künnis, liites kõikide ringkondade kehtivate häälte arvu ja korrutades 0,05ga. Need erakonnad, mis ületasid valimiskünnise võivad loota enamat. Ringkonnamandaatide jaotamiseks minnakse ringkondade juurde tagasi. Arvutatakse välja igale erakonnale antud kehtivate häälte arv ringkonnas kokku ja järjestatakse erakonna ringkonnanimekiri kandidaadile antud häälte arvu järgi. Ringkonnas arvutatakse välja mitu kvooti saab erakonna nimekiri (ehk erakonnale antud häälte arv ringkonnas jagatakse ringkonnas kehtiva kvoodiga). Ja kui kvoodi ülejääk moodustab 75% kvoodist, siis liidetakse mandaat juurde. Ringkonnamandaadi puhul saab mandaadi tingimusel, et kandidaat nimekirjas korjab vähemalt 10% kvoodi jagu hääli. Kui niimoodi peaks juhtuma mitu võrdse häältehulga kandidaati, siis on eespool kandidaat, kes on üleriiklikus nimekirjas eespool.

Kompensatsioonimandaat

Kompensatsioonimandaatide jaotamisel kehtib 5% künnis. Seejärel arvutatakse välja igale kandidaadile võrdlusarvud kasutades modifitseeritud D'Hondti meetodit.
võrdlusarv = üleriigi erakonnale antud kehtivate häälte arv / (kandidaadi positsioon üldriiklikus nimekirjas astmel 0,9).
Seejuures jäetakse iga erakonna võrdlusarvude arvutamisel vahele nii mitu jada esimest elementi, kui mitu mandaati sai erakond valimisringkondades kvootide põhimõttel. Võrdlusarvud reastatakse suuremast alustades. Kohtade jaotusel jäetakse vahele need kandidaadid, kes said ringkonnas sisse. Kandidaat peab korjama ringkonnas vähemalt 5% kvoodist ringkonnas, kus ta kandideeris. Kui üleriiklikus nimekirjas ei ole piisaval arvul kandidaate, kes ületasid 5% kvoodi nõude, saab kompensatsioonimandaadi oma valimisringkonna lihtkvoodist suurima häälteprotsendi kogunud sama nimekirja kandidaat. Häälte võrdsuse korral saab kompensatsioonimandaadi kandidaat, kes on esitatud üleriigilises nimekirjas eespool.

Riigikogu liige

Riigikogu liikmel on tema tegevuses mitmed põhiseaduslikud garantiid. Nendeks on vaba mandaadi põhimõte, indemniteet ja immuniteet.

Indemniteet

Põhiseaduse § 62 järgi ei kanna Riigikogu liige õiguslikku vastutust hääletamise ja poliitiliste avalduste eest Riigikogus ja selle organites.
On avaldatud seisukohta, et Riigikogu liige ei peaks sellest sättest tulenevalt kandma õiguslikku vastutust igasuguse poliitilise tegevuse eest mandaadi teostamisel, ka väljaspool Riigikogu.

Immuniteet ehk saadikupuutumatus

Põhiseaduse § 76 tulenevalt on Riigikogu liige puutumatu. Teda saab kriminaalvastutusele võtta ainult õiguskantsleri ettepanekul Riigikogu koosseisu enamuse nõusolekul.
Marek Seer

Marek Seer (sündinud 25. oktoobril 1975 Tõrvas) on eesti tervishoiujuht. 
Ta on lõpetanud 2002. aastal Tallinna meditsiinikooli õeteaduse erialal ning on Tallinna tehnikaülikooli haldusjuhtimise magistrant. 
Marek Seer on töötanud aastail 2005–2008 Tervishoiuametis erakorralise meditsiini osakonna juhatajana ning aastast 2008 on Marek Seer olnud Valga haigla juht.
2018. aasta 1. oktoobrist on ta TÜ Kliinikumi juhatuse liige - haldusjuht.
Friedrich Engels

Friedrich Engels (28. november 1820 Barmeni linn (nüüd Wuppertali linnaosa) – 5. august 1895 London) oli saksa filosoof, kes on tuntud kui Kommunistliku partei manifesti kaasautor, samuti Karl Marxi "Kapitali" teise ja kolmanda osa kirjutaja.
Engels sündis tekstiilivabrikandi perekonnas. Ta õppis 1834–1837 Elberfeldi gümnaasiumis, lahkus isa nõudmisel gümnaasiumi viimasest klassist, hakkas tööle tema kaubakontoris Bremenis ning täiendas haridust iseseisvalt. Ta oli 1841–1842 sõjaväeteenistuses Berliinis, kuulas vabal ajal ülikoolis loenguid, astus noorhegeliaanide ringi ja kirjutas Schellingi vaadete vastast teost. Ta töötas 1842—1844 Inglismaal Manchesteris, kus tutvus utopistlike sotsialistide ja inglise majandusteadlaste teostega.
Engels avaldas teoseid poliitilisest ökonoomiast ("Visandid poliitilise ökonoomia kriitikaks", 1844). 1845 ilmus teos "Töölisklassi olukord Inglismaal" 1844. Saksamaale tagasi sõites kohtus Engels Pariisis Karl Marxiga. Sellest algas nende sõprus ja peaaegu 40 aasta pikkune koostöö. Saksamaal osales Engels poliitikas, kuid ähvardav vangistus ja tüli isaga sundisid teda sealt lahkuma. 1845–1847 elas ta Brüsselis ja Pariisis. Neil aastail koos Marxiga kirjutatud teostes ("Püha perekond", "Saksa ideoloogia") on sõnastatud mitu dialektilise ja ajaloolise materialismi põhiprintsiipi. 1847 asutasid Marx ja Engels Kommunistide Liidu ja kirjutasid selle programmi – Kommunistliku partei manifesti. Aprillis 1848 sõitsid nad Saksamaale, kus osalesid 1848. aasta revolutsioonis ja asutasid Kölnis ajalehe Neue Rheinische Zeitung (1848–1849). 1849 võitles Engels valitsusvägede vastu. Pärast lüüasaamist siirdus ta Londonisse. Sinna oli asunud elama ka Marx. Novembris 1850 naasis ta Manchesteri, kus oli algul ametnik, hiljem kaubakontori kaasosanik, pidas Marxiga tihedat kirjavahetust ja aitas teda majanduslikult.
1870 asus Engels lõplikult Londoni. Ta võttis koos Marxiga osa I Internatsionaali asutamisest ja juhtimisest. Pärast Marxi surma (1883) viimistles ja avaldas Engels "Kapitali" II (1885) ja III köite (1894). Lõpetamata töös "Looduse dialektika" (1873–1883, ilmus 1925, eesti keeles 1962) käsitles ta filosoofia seisukohast loodusteaduste ajalugu ja probleeme, lõi loodusteaduste klassifitseerimise põhimõtted ja esitas loodusteaduste klassifikatsiooni. Teoses "Ludwig Feuerbach ja klassikalise saksa filosoofia lõpp" (1886) sõnastas ta filosoofia põhiküsimuse ning selgitas idealismi ja materialismi ning metafüüsika ja dialektika olemust. Engels taunis katseid käsitada filosoofiat teaduste teadusena ja rõhutas dialektilise materialismi metodoloogilist tähtsust.
Haaslava Teataja

Haaslava Teataja (Teataja : Haaslava valla infoleht) oli Haaslava valla ajaleht, mis ilmus 1994–2017 Kurepalu külas. Ajalehte andis välja Haaslava vallavalitsus. Ajalehe vastutav toimetaja oli Rasmus Toompere.
Ajalehe osaline jätkaja on Infoleht : Haaslava, Mäksa, Võnnu.
Jean-Claude Trichet

Jean-Claude Trichet (sündinud 20. detsembril 1942) on Prantsusmaa riigiametnik ja rahandustegelane.
Aastatel 1993–2003 oli ta Prantsusmaa Keskpanga president.
Alates 1. novembrist 2003 31. oktoobrini 2011 oli ta Euroopa Keskpanga president.
Pada mõis

Pada mõis (saksa keeles Paddas) asus Virumaal Viru-Nigula kihelkonnas. Tänapäevase haldusjaotuse järgi paikneb mõisasüda Lääne-Viru maakonnas Viru-Nigula vallas Pada külas.
Esimesed teated mõisa kohta on aastast 1505. Mõisa härrastemaja valmis 1782 ja selle projekteeris Venemaal töötanud Prantsuse arhitekt Jean-Baptiste Vallin de la Mothe. Aastast 1917 on härrastemaja varemetes.
Randolphi maakond (Georgia)

Ajalugu

Maakond moodustati 1828. aastal.
Leili Pärnpuu

Leili Pärnpuu (sündinud 31. jaanuaril 1950 Haapsalus) on eesti maletaja,naiste rahvusvaheline meister (1990).  
Ta lõpetas aastal 1969 Pärnu 2. Keskkooli ja aastal 1975 Tallinna Polütehnilise Instituudi majandusteaduskonna.
Ta on võitnud Eesti meistrivõistlustel 5 kulda (1975, 1979, 1980, 1986, 1990), 10 hõbedat (1976–77, 1984, 1991, 1993–95, 2002, 2004, 2009) ja 6 pronksi (1978, 1988, 1996, 2000–01, 2008).
Taavi Rähn

Klubikarjäär

Rähn sõlmis oma esimese välislepingu Ukraina klubiga Lutski Volõn. Kolmel hooajal riigi kõrgliigas (Premjer-Liga) kogunes peamiselt kaitsva poolkaitsjana mänginud eestlase arvele 55 kohtumist ja kolm väravat.
2007–2009 teenis Rähn profileiba Leedu klubi FK Ekranas särgis. 2008 võitis meeskond Leedu meistrivõistlused.
Juunis 2009 kutsus Rähni katsetele Aserbaidžaani klubi Bakuu Neftçi, kes kinnitas juulis eestlase palkamist. Rähnist sai kaaskoondislase Dmitri Kruglovi klubikaaslane.
Märtsis 2011 sõlmis ta lepingu Hiina esiliiga klubiga FC Tianjin Songjiang.
Jaanuaris 2013 sõlmis Rähn lepingu teise Hiina esiliiga meeskonnaga Hunan Billows. Leping lõpetati juulis 2013.

Koondisekarjäär

Eesti koondises on pidanud 72 kohtumist. Koondisedebüüdi tegi Rähn 2. juunil 2001 MM valikmängus Hollandi jalgpallikoondise vastu. 68. minutil vahetas ta välja Kert Haavistu. Mäng lõppes 2:4 kaotusega. Mängu päeval oli Rähn 20-aastane. See oli Eesti jalgpallikoondise esimene mäng A. Le Coq Arenal. Rahvusvahelist tuntust kogus Rähn Londonis Wembley staadionil 14. oktoobril 2007, kui lõi valikkohtumises Inglismaa vastu väljastpoolt karistusala Mart Poomi selja taha omavärava.
Golden Air

Golden Air  Flyg AB oli 1976 loodud Rootsi regionaalne lennukompanii, kodulennujaamaga Trollhättanis.
Golden Airist liisis Estonian Air väikelennukeid.
2008. aastal oli ettevõttel 18 Saabi lennukit.
Kuulus kuni 2012 kontserni Erik Thun AB, mil selle omandas  Braathens Aviation. 1. jaanuarist 2013 kannab nime Braathens Regional.
Colin McRae

Colin Steele McRae (5. august 1968 Lanark, Šotimaa – 15. september 2007) oli šoti rallisõitja. Ta tuli 1995. aastal maailmameistriks, olles autorallis läbi aegade esimene britt ja ka noorimana sellel alal maailmameistriks kroonitud sportlane. Seda rekordit hoiab ta tänaseni. McRae hea sõit aitas Subaru World Rally Teamil tulla kolmel aastal järjest (1995, 1996 ja 1997) konstruktorite maailmameistriks. Kokku osales ta autoralli MM-sarjas aastail 1987–2006 kokku 146 rallil, võitis neist 25 ja lõpetas 42 korda esikolmikus.
Ta hukkus 2007. aastal helikopteriõnnetuses, kus said surma ka ta poeg ja kaks peresõpra. Ta juhtis ise kopterit Eurocopter AS350. Õnnetus juhtus vähem kui miili kaugusel ta kodumajast Lanarkis.
Ka ta isa Jimmy ja vend Alister on tuntud rallisõitjad.
Autoralli maailmameistrid
1977  Sandro Munari • 1978  Markku Alén • 1979  Björn Waldegård • 1980  Walter Röhrl • 1981  Ari Vatanen • 1982  Walter Röhrl • 1983  Hannu Mikkola • 1984  Stig Blomqvist • 1985  Timo Salonen • 1986  Juha Kankkunen • 1987  Juha Kankkunen • 1988  Miki Biasion • 1989  Miki Biasion • 1990  Carlos Sainz • 1991  Juha Kankkunen • 1992  Carlos Sainz • 1993  Juha Kankkunen • 1994  Didier Auriol • 1995  Colin McRae • 1996  Tommi Mäkinen • 1997  Tommi Mäkinen • 1998  Tommi Mäkinen • 1999  Tommi Mäkinen • 2000  Marcus Grönholm • 2001  Richard Burns • 2002  Marcus Grönholm • 2003  Petter Solberg • 2004  Sébastien Loeb • 2005  Sébastien Loeb • 2006  Sébastien Loeb • 2007  Sébastien Loeb • 2008  Sébastien Loeb • 2009  Sébastien Loeb • 2010  Sébastien Loeb • 2011  Sébastien Loeb •2012  Sébastien Loeb •2013  Sébastien Ogier • 2014  Sébastien Ogier • 2015  Sébastien Ogier • 2016  Sébastien Ogier • 2017  Sébastien Ogier
Akupere linnus

Akupere linnus (ka Haagupere maalinn) asub Pärnumaal Tori vallas Niidu külas. Esimesed üleskirjutised sellest paigast pärinevad aastast 1253.

Kirjeldus

Tegemist on kõrgema kohaga soisel alal. Kuna muistisel puuduvad linnusele omapärased tehislikud vallid ning muud märgid, siis kuulub arheoloogiliselt pelgupaik-linnuse alla.
Jelena Skulskaja

Jelena Skulskaja (vene Елена Григорьевна Скульская; sündinud 8. augustil 1950 Tallinnas) on Eesti ajakirjanik, kirjanik ja tõlkija.
Ta lõpetas Tartu Riikliku Ülikooli aastal 1974 vene filoloogina.
Skulskaja kirjutab peamiselt vene keeles. Lisaks on ta tõlkinud eesti keelest vene keelde Juhan Viidingut ja kirjutanud järelsõna Sergei Dovlatovi jutustustekogumikule "Kompromiss; Meie omad" (Tallinn 1995).
Jelena Skulskaja on pikka aega teinud kaastööd ajalehele KesKus ning on telesaate "Batareja" saatejuht.
Skulskaja pälvis 2006. aasta Kultuurkapitali kirjanduse sihtkapitali aastapreemia 30 000 Eesti krooni venekeelsete autorite kategoorias pikaajalise eduka kirjandustegevuse ja vene kirjanduselu tutvustamise eest eesti lugejale.
2018. aastal sai ta Eesti Televisiooni kultuurisaate "OP" hooaja säravaima kultuurikommentaatori auhinna.

Isiklikku

Tema isa oli kirjanik Grigori Skulski (1912–1987). Tema tütar Marina Skulskaja on Peterburis elav ülikooli kostüümiajaloo õppejõud, moe ajaloost ja hetkemoest kirjutav ajakirjanik.
Avataara

Avataara hinduismis

Hinduismisi traditsiooni järgi kehastub Jumal avataarana igal ajastul maailma, kui kurjus võtab võimust ja õiglus (dharma) on hävimisohus. Möödunud aegade avataarade tegudest jutustavad India eeposed Mahabharata, Raamajaana ja Puraanad.
Sonzogno

Sonzogno on Itaalias Milanos tegutsev muusikakirjastus. Selle asutas Edoardo Sonzogno 1874. aastal.  
Esialgu oli Sonzogno prantsuse noorte heliloojate (Georges Bizet' ja Jules Massenet') teoste väljaandja Itaalias. Alates 1883. aastast hakkas kirjastus korraldama heliloomingukonkursse, kus osalesid teiste hulgas ka Giacomo Puccini ja Pietro Mascagni. Sonzogno on tänaseni itaalia noore koolkonna heliloojate (Pietro Mascagni, Francesco Cilea, Umberto Giordano jt) partituuride põhiväljaandja.
Alfonso Dastis

Alfonso María Dastis Quecedo (sündinud 5. oktoobril 1955 Jerez de la Fronteras) on Hispaania diplomaat. Ta on 4. novembrist 2016 Hispaania välisminister, poliitiliselt parteitu. 
Ta on sündinud 1955. aastal Jerez de la Fronteras Cádizi provintsis Andaluusias. Õppinud Universidad Complutense de Madridis õigusteadust.
Enne välisministriks saamist on ta alates 1983. aastast töötanud mitmes ametis Hispaania diplomaatilises korpuses.
Ogatigu

Ogatigu ehk oga-rõõnetigu (Achanthinula aculeata) on väike maismaal elav tigu.
Koja suurus täiskasvanud loomal on umbes 2 × 2 mm.
Ta esineb peaaegu kõikjal Euroopas. Sagedam lehtmetsades ja lubjarikkail aladel.
Alfred Kordelini Sihtasutus

Alfred Kordelini Sihtasutus (soome keeles Alfred Kordelinin säätiö) on Soome sihtasutus, mis auhindu, abirahasid ja stipendiume välja andes toetab ja edendab soome teadust, kirjandust, kunsti ja rahvaharidust (soome keeles kansansivistystyö).
Näiteks 2005 jagati auhindu, abirahasid ja stipendiume umbes 3,2 miljoni euro eest.
Sihtasutus asutati 1918 soome ettevõtja Alfred Kordelini testamendi kohaselt.
Sihtasutusel on ka Eesti Fond, mis jagab abirahasid eesti keele ja teiste soome-ugri keelte uurijatele, samuti soome kirjanduse eesti keelde tõlkijatele. Eesti Fond jagab aastas abirahasid 6000-7000 euro eest.
Hele (eesnimi)

Hele on naisenimi.
2018. aasta seisuga oli see Eestis populaarsuselt 289. naisenimi. 1. jaanuari 2018 seisuga oli Eestis eesnimi Hele 537 naisel.
Hermann Daniel Bonge

Hermann Daniel Bonge (1706 Oulu – 30. august 1774 Karja) oli Eesti vaimulik.
Ta õppis aastast 1726 (immatrikuleeriti 20. jaanuaril 1726) Uppsala Ülikoolis. Aastast 1730 elas ta Saaremaal.
Ta oli aastatel 1732–1764 Saaremaa Jaani koguduse õpetaja ja aastatel 1764–1774 Karja Katariina koguduse õpetaja. Ta oli ka Saaremaa konsistooriumi assessor (aastast 1767?).

Isiklikku

Bonge oli kaks korda abielus. Tema esimene abikaasa oli eelmise Saaremaa Jaani koguduse õpetaja Johann Dietrich Heermanni tütar. Tema teise naise Sophie Julie isa oli Käina Martini koguduse õpetaja Johann Samuel Tunderi tütar, Karuse Margareeta koguduse õpetaja Christian Anton Kettleri lesk. Tema väimees Friedrich Wilhelm Willmann oli pärast teda Karja Katariina koguduse õpetaja.
Drake

Isiklikku

Aubrey Drake Graham on sündinud 24. oktoobril 1986 Torontos. Tema isa Dennis Graham on afroameeriklane ja praktiseeriv katoliiklane Memphises ja tegi koostööd kantrimuusik Jerry Lee Lewisega. Basskitarrist Larry Graham ja laulukirjutaja Teenie Hodges on tema isapoolsed onud. Drake'i ema Sandi Graham (sünninimega Sher) on Ashkenazi Kanada juut, kes töötas inglise keele õpetajana ja lillepoes. Drake õppis juudi koolis ja osales Bar Mitzvah' tseremoonial.
Pskovskaja Provintsija

Pskovskaja Provintsija (vene keeles Псковская Провинция, "Pihkva provints"; ka Pskovskaja provintsija) on Pihkva rajooni ja Pihkva oblasti ajaleht Venemaal. Lehe praegune nimi registreeriti 19. novembril 2001 ning selle all ilmub väljaanne 2002. aasta juunist, kuid oma ajalugu loeb ajaleht alates kohaliku lehe "Pskovskii kolhoznik" (Псковский колхозник, "Pihkva kolhoosnik") rajamisest 1. märtsil 1930.

Tänapäev

Leht ilmub kord nädalas kolmapäeviti tiraažiga 8500 eksemplari. Igal aastal korraldab Pskovskaja Provintsija koostöös Pihkva oblastivalitsusega mõttemängude festivali "Pskovskije snetki" (Псковские снетки), kus antakse välja Pskovskaja Provintsija karikas. 2001. aastast teeb ajaleht koostööd telesaatega "Ždi menja" (Vene versioon saatest "Sind otsides"), korraldades inimeste otsinguid Pihkva oblastis. Lehe peatoimetaja on L. Bõstrova.
Pürenee liivatee

Levila

Taim on pärit Hispaaniast ja Portugalist.

Kasutamine

Sobib hästi kiviktaimlates kasvatamiseks.
Linnustik

Linnustik ehk ornitofauna on  mingi ala linnud (linnuliigid ja isendid kokku võetult).
Sõltuvalt vaadeldavast alast saab rääkida metsa-, mere-, soo-, vee- jne linnustikust.
Kajar Lember

Kajar Lember (sündinud 16. septembril 1976 Kuressaares) on Eesti omavalitsustegelane ja poliitik, 2013. aastast Tartu rahandus- ja ettevõtlusvaldkonna abilinnapea.
2007–2008 oli ta Eestimaa Rahvaliidu peasekretär. 2010. aastal astus Lember Sotsiaaldemokraatlikku Erakonda ja valiti selle juhatusse. 2011–13 oli ta XII Riigikogu liige.

Haridus

Kajar Lember lõpetas 1996 Vana-Võidu Kõrgema Põllumajanduskooli ning 2004 Audentese Ülikooli majandusteaduskonna. 2004–05 osales ta Tartu Ülikooli Euroopa Kolledži Euroopa õpingute magistriprogrammis.

Töökäik

2002–09 oli Lember Tabivere vallavolikogu esimees, olles Eesti noorim volikogujuht.
Lember oli 2004–11 AS Emajõe Veevärk nõukogu esimees ja 2004–2005 Jõgevamaa Arendus- ja ettevõtluskeskuse konsultant. 
2005–07 oli ta rahandusministeeriumis minister Aivar Sõerdi nõunik. Samal ajal kuulus ta AS Elektriraudtee ja AS Teede ja Tehnokeskuse nõukogusse.
Lember on aastaid tegelenud ettevõtlusega, sealhulgas Eesti tõugu hobuste ja ratsaponide kasvatamisega.
2008. aastal asutas Kajar Lember Tartu lähedal Kaiaveres kogupere-mängumaa Vudila ja oli 2011. aastani selle juhataja.
2011–13 oli Lember XII Riigikogu liige. Alates 2013. aasta novembrist kuni 12. maini 2016. aastal töötas Lember Tartu rahandus- ja ettevõtlusvaldkonna abilinnapeana. Pärast 2013. aasta kohalike omavalitsuste valimisi abilinnapeaks tulles loobus Lember kohast Riigikogus.
Lember kuulub SA Tartu Ärinõuandla, SA Lõuna-Eesti Turism ja SA Tartumaa Turism nõukogusse ja MTÜ Eesti Konverentsibüroo juhatusse. Ta on AS Elering ja SA Tartu Teaduspark nõukogu esimees.
2013. aastal oli ta üks Rahvakogu toetajaist.
2016. aastal esitati Kajar Lemberile kahtlustus altkäemaksu võtmises.

Isiklikku

Tal on kaks last, Artur (2005) ja Sonja (2007).
Difusioonlimiteeritud reaktsioon

Difusioonlimiteeritud reaktsiooni korral määrab protsessi üldise kiiruse ainete liikumine (transport) reaktsiooni keskkonnas (tavaliselt lahuses).
Reaktsiooni kiirus sõltub ainete kontsentratsioonist. Difusioonlimiteeritud reaktsioonis võib osutuda kiirust limiteerivaks (ühe) aine juurdevool, (näiteks põlemine või katalüüs). Keemiliseks reaktsiooniks on vajalik reageerivate ainete difusioon keskkonnas kuni on võimalik molekulide kohtumine sobivas stöhhiomeetrilises vahekorras ja saab moodustuda aktiveeritud kompleks ning edasi produkti molekul. Difusioonlimiteeritud reaktsiooni kiiruse määrab reageerivate molekulide kokkupõrgete arv ajaühikus, ehkki elementaarreaktsioonide madal aktiveerimisenergia lubaks väga kiiret reaktsiooni.
Difusioon limiteerib protsessi kiirust suurema tõenäosusega lahustes kui gaasifaasis, kuna kokkupõrkeid solvendi molekulidega esineb lahuses rohkem. Näiteks määrab difusioon reaktsiooni kiiruse paljudes katalüütilistes ja ensümaatilistes protsessides. Heterogeensed reaktsioonid, kui reagendid on erinevates olekutes (eriti tahke reagendi korral), on väga tihti difusioonlimiteeritud.
Difusioonlimiteeritud reaktsiooni näitab protsessi kiiruse kasv, kui aineid segada.
Vaivere kool

Vaivere kool oli kool Saare maakonnas Saaremaa vallas Vaivere külas. Kool suleti 2001.
Kool asutati 1817.
Koolimajas on asunud Kaarma Koolide Muuseum.
Aadu Paat

Elulugu

Aadu Paat on talupidaja poeg.
Lõpetas 1952 Võru keskkooli, 1957 TÜ, oli 1964–67 sihtaspirantuuris NSVL TA Pooljuhtide Instituudis, tehnikakandidaat (1968, Moskva Terase ja Sulamite Instituut), väitekiri "Исследование концентрационных неоднородностей в твердых растворах Bi2 (Te, Se)3". Oli 1957–61 Rakvere 1. Töölisnoorte Keskkooli õpetaja, 1961–64 TPI füüsikakateedri assistent, 1967–80 vanemõpetaja ja dotsent, 1980–92 TTÜ elektronmikroskoopia ja röntgenanalüüsi labori vanemteadur-juhataja, 1992–96 materjaliuuringute keskuse juhataja ja 1996–2004 vanemteadur.

Teadustöö

Uurimisvaldkonnad: pooljuhtide füüsika ja tehnoloogia, materjalide struktuuri ja omaduste uurimine füüsikaliste meetoditega, mikroskoopia kujutise analüüs, saasteainete ja Eesti põlevkivituha uurimine. Üle 80 teadustrükise, sh õpikud.
Kanti lennuväebaas

Kanti lennuväebaas (Авиабаза Кант) on Venemaa lennuväebaas Kõrgõzstanis Tšüj oblastis Kanti linnast lõunas.
Baas asub umbes 20 kilomeetri kaugusel Biškekist.
Baas paikneb Kõrgõzstanis 2003. aastal sõlmitud lepingu alusel. Kanti lennuväebaasi eellaseks oli 1941. aastal Odessast evakueeritud pilootide kooli baasil rajatud Nõukogude Liidu õhuvägede õppekeskus. 
Baas jätkas tegutsemist pärast maailmasõda ja koolitas ka välismaiseid piloote. Kanti lennuväekoolis on õppinud Egiptuse president Ḩusnī Mubārak, Süüria president Ḩāfiz̧ al-Asad ja India õhujõudude juht Dilbagh Singh.
30 kilomeetri kaugusel Kanti baasist paikneb alates 2001. aastast USA lennuväe käsutuses olev Manasi transiidikeskus.
Leake'i maakond

Ajalugu

Maakond moodustati 1833. aastal.
Aivo Reiner

Aivo Reiner (sündinud 10. veebruaril 1940 Rakveres) on Eesti majandusteadlane.

Elulugu

Lõpetas 1959 Tallinna Polütehnikumi tehnik-elektrikuna ja 1969 Tallinna Polütehnilise Instituudi majandusteaduskonna; majanduskandidaat (1976, Eesti NSV Teaduste Akadeemia Majanduse Instituut), väitekiri "Проблемы концентрации производства и совершенствование формирования хозяйственных организаций на примере легкой промышленности Эстонской ССР)". Oli 1959–62 Tallinna Ekskavaatoritehase elektrik, 1962–71 Tallinna Soojuselektrijaama insener, 1971–74 Kergetööstuse Ministeeriumi TTO ja Juhtimise Keskuse juhtimissüsteemide osakonna juhataja, 1974–76 Eesti Maaviljeluse ja Maaparanduse Teadusliku Uurimise Instituudi (EMMI) plaani ja arvestuse osakonna vanemteadur ja juhataja, 1976–81 Aianduse Ministeeriumi spetsiaalse konstrueerimisbüroo teadusdirektor, 1981–84 Tallinna Puu- ja Köögivilja Kaubastu direktor, 1984–2000 AS Mainor osakonnajuhataja, projektijuhataja, 1991–1997 Eesti Börsiühingu peasekretär, 2000–02 Mainori Majanduse Instituudi rahvusvahelise äri erakorraline professor, 2004– Audentese Ülikooli erakorraline dotsent.

Teadustöö

Uurimisvaldkonnad: isemajandamine, ettevõtete välismajandustegevus.
Paul Arras

Paul Arras VR II/3 (24. september 1892 Erastvere vald, Võrumaa – 11. detsember 1980 Tallinn) oli eesti farmatseut.
Lõpetas 1924 Tartu Ülikooli, mag. pharm. 1925 (magistritöö "Formaldehüüdi kvantitatiivse määramise meetoditest formaliinis").
Osales Vabadussõjas.
Kehra apteegi omanik ja juhataja. Rohuteadlaste Koja nõukogu liige.
Stephan Lichtsteiner

Koondisekarjäär

Debüüdi Šveitsi rahvuskoondises tegi Lichtsteiner 11. novembril 2006 sõprusmängus Brasiilia vastu. Esimese värava lõi ta rahvuskoondises 11. oktoobril 2011 EM-i valikmängus Montenegro vastu.
Ta on kuulunud Šveitsi koondisse 2008. ja 2016. aasta Euroopa meistrivõistlustel ning 2010., 2014. ja 2018. aasta maailmameistrivõistlustel.
Koldtaimed

Koldtaimed (Lycopodiophyta) on soontaimede ehk trahheofüütide alamgrupp. See grupp on üks vanimaid soontaimede fülogeneetilisi harusid. Koldtaimede hulka kuulub näiteks väljasurnud perekond Baragwanathia, mille liike oli juba Siluri ajastul (umbes 425 miljonit aastat tagasi).
Eestis esindavad koldtaimi kollaliste ja lahnarohuliste sugukonda arvatud liigid.